Diari Oficial de la Generalitat Valenciana


Sumari del DOGV 5476, del 23-03-2007 (2007/3275)

RESOLUCIÓ de 15 de febrer de 2007, del president de l'Institut Valencià de Cinematografia Ricardo Muñoz Suay, per la qual es deixen sense efecte les ajudes a la producció audiovisual concedides a les productores Clara Trénor Colomer i Estudios Andro, SA.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5476

Data del DOGV
:   23-03-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/3275


Data del document
:   15-02-2007

Organisme emissor
:   Institut Valencià de Cinematografia Ricardo Muñoz Suay

Tipus de document
:   Resolució

Descriptors 

:   * Instituto Valencià de L'Audiovisual i de la Cinematografia Ricardo Muñoz Suay
    * producció audiovisual
    * indústria audiovisual
    * ajuda pública
    * suport econòmic
    * indústria cinematogràfica

ANTECEDENTS DE FET  
Primer. Per la Resolució de 30 de desembre de 2004 del president de l'Institut Valencià de Cinematografia Ricardo Muñoz Suay, es va convocar un concurs públic per a la concessió d'ajudes per a la producció audiovisual.  
Segon. Per la Resolució d'1 de juliol de 2005 del president de l'Institut Valencià de Cinematografia Ricardo Muñoz Suay, es va concedir a l'empresa Clara Trénor Colomer una subvenció de 12.000 euros per a la producció del curtmetratge titulat Ex Libris a càrrec dels pressupostos de l'any 2006.   
Tercer. Per la Resolució d'1 de juliol de 2005 del president de l'Institut Valencià de Cinematografia Ricardo Muñoz Suay, es va concedir a l'empresa Estudios Andro, SA una subvenció de 15.000 euros per a la producció del documental titulat Los legionarios extranjeros de Hitler a càrrec dels pressupostos de l'any 2006.   
Quart. Vist l'informe de la comissió avaluadora de les propostes presentades i la proposta de la vicepresidència de l'Institut Valencià de Cinematografia Ricardo Muñoz Suay, de conformitat amb les bases de la convocatòria, es va resoldre l'1 de juliol de 2005 l'adjudicació de les ajudes.  
Cinqué. Amb data 30 de novembre de 2006, la productora Clara Trénor Colomer, beneficiària d'una ajuda de 12.000 euros per a la realització del curtmetratge Ex Libris, va presentar a l'Institut Valencià de Cinematografia Ricardo Muñoz Suay un escrit en què expressava la renúncia a la subvenció perquè no podia dur a terme la realització del curtmetratge en els terminis previstos.  
Sisé. El 30 de novembre de 2006, la productora Estudios Andro, SA, beneficiària d'una ajuda de 15.000 euros per a la realització del documental Los legionarios extranjeros de Hitler, no havia complit dins del termini i en la forma establits les obligacions que la convocatòria exigia als beneficiaris de les ajudes.  
FONAMENTS DE DRET  
Primer. El president de l'Institut Valencià de Cinematografia Ricardo Muñoz Suay és l'òrgan competent per a resoldre la convocatòria en virtut de la Resolució de 30 de desembre de 2004, del president de l'Institut Valencià de Cinematografia Ricardo Muñoz Suay, per la qual es convoca un concurs públic per a la concessió d'ajudes a la producció audiovisual (DOGV núm. 4934, de 28 de gener de 2005).  
Segon. En conseqüència, a la vista de l'informe de l'Institut Valencià de Cinematografia i acceptant la proposta de la vicepresidenta de l'Institut Valencià de Cinematografia Ricardo Muñoz Suay, de conformitat amb les bases de la convocatòria,  
RESOLC  
Primer  
Acceptar la renúncia presentada per Clara Trénor Colomer a l'ajuda de 12.000 euros que li va ser concedida per a la realització del curtmetratge Ex Libris i deixar sense efecte l'ajuda concedida.  
Segon  
Deixar sense efecte l'ajuda de 15.000 euros concedida a la productora Estudios Andro, SA per a la realització del documental Los legionarios extranjeros de Hitler, per no haver complit dins del termini i en la forma establits les obligacions que la convocatòria exigia als beneficiaris de les ajudes.  
D'acord amb el que disposen els articles 107, 116 i 117 de la Llei 30/92, de règim jurídic de les administracions públiques i del procediment administratiu comú, i els articles 10, 14 i 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del president de l'Institut Valencià de Cinematografia Ricardo Muñoz Suay en el termini d'un mes a comptar des de l'endemà de la notificació de la present resolució.  
b) El recurs contenciós administratiu ha de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació de la present resolució.  
València, 15 de febrer de 2007.- El president de l'Institut Valencià de Cinematografia: Ricardo Muñoz Suay: Alejandro Font de Mora Turón